चंडीगढ़। इस क्रिसमस पर लोगों में आपसी सद्भाव और भाईचारा बढ़ाने की दिशा में एक अनूठे प्रयास के तहत ट्राइसिटी में सबसे बड़ा केक काटा। सेक्टर-34 स्थित एग्जीबिशन ग्राउंड से शुरु होने वाले विंटर शापिंग फेस्टिवल के दौरान क्रिसमस के दिन आयोजकों ने ट्राइसिटी का सबसे लंबा 251 फीट का केक काटा। इस 450 किलो वजनी केक में 150 किलो क्रीम, 120 किलो चीनी इस्तेमाल की गई थी और इसे बनाने में लगभग 18 घंटे लगे।
दो साल पहले काटा था 201 फीट लंबा केक...
इन्हीं आयोजकों द्वारा दो वर्ष पूर्व क्रिसमस के पर्व पर 201 फीट लंबा केक तैयार करवाया गया था और इस बार उसी रिकार्ड को तोड़ने का प्रयास किया जा रहा है।
आयोजक संजय मित्तल के अनुसार इस विशेष आयोजन को आयोजित करने के पीछे लोगों में आपसी सौहार्द कायम करना है। यह क्रिसमस पर्व किसी विशेष धर्म या समुदाय का नहीं बल्कि धर्म निरपेक्ष समूचे भारत का है। इस आयोजन में सभी के लिए आमंत्रण है और हमारे इस अनूठे प्रयास में हिस्सा बनने के लिए हमें प्रोत्साहित करें।
आगे की स्लाइड्स में देखें तस्वीरें... फोटो जसविंदर सिंह
hin_Deva hin_Deva hin_Deva hin_Deva hin_Deva